**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**Г-ЖА Румяна Бъчварова**

**ЗАМЕСТНИК МИНИСТЪР-ПРЕДСЕДАТЕЛ ПО КОАЛИЦИОННАТА**

**ПОЛИТИКА И ДЪРЖАВНАТА**

**АДМИНИСТРАЦИЯ и**

**МИНИСТЪР НА ВЪТРЕШНИТЕ РАБОТИ**

**В Ъ П Р О С**

**от МАНОЛ ГЕНОВ – народен представител,**

**ПГ „БСП лява България”**

Съгласно чл. 90, ал. 1 от Конституцията на Република България и чл. 92 от ПОДНС внасям въпрос

ОТНОСНО: финансиране на аварийно-възстановителни работи от Междуведомствената комисия за възстановяване и подпомагане към Министерски съвет за пътя до кв. Горни Воден, гр. Асеновград

**УВАЖАЕМА ГОСПОЖО МИНИСТЪР**,

В периода 24.10.-01.11.2014 г. в община Асеновград се активизираха свлачищни процеси, които нанесоха щети в изключително големи размери, непосилни за справяне със средствата на бюджета на общината.

След проливните дъждове от 24 и 25 октомври 2014 г. пропадна единственият път до асеновградския квартал Горни Воден, което засяга ежедневието на близо 2000 жители. Кметът на общината е направил всичко възможно за временното справяне със ситуацията, като е изграден авариен път към квартала, който обаче не е в добро състояние.

Вече пет месеца пътят към кв. Горни Воден е затворен, което прави невъзможно достигането на автомобилите на „Спешна помощ”, „Пожарна безопасност”, полицията, изпълнението на маршрутите на градския транспорт, на фирмата за сметосъбиране и сметоизвозване, предвижването на гражданите към работните им места, на учениците и студентите.

Със свое писмо от 15.11.2015 г. община Асеновград е поискала да й бъдат отпуснати средства от Междуведомствената комисия за възстановяване и подпомагане към МС за възстановяване на пътя до кв. Горни Воден, гр. Асеновград. Отговор все още няма.

След последвалите снеговалежи свлачището се е активирало отново, продължава да се разширява и вече е върху площ от около 8 дка, а пропадането е около 8 метра. Община Асеновград е поискала удължаване на срока на бедственото положение в кв. Горни Воден, тъй като в момента са застрашени не само остатъкът от пътя, но и жилищните сгради в близост до свлачището.

Уважаема госпожо Министър, моят въпрос към Вас е следният: кога Междуведомствената комисия за възстановяване и подпомагане към МС ще разгледа искането на община Асеновград за финансиране реконструкцията на пътя? Като председател на Комисията не считате ли, че е по-добре да се отпускат по-малко средства за превантивна дейност, а не повече впоследствие?

**МАНОЛ ГЕНОВ**

**народен представител**

**от ПГ БСП ЛБ**